રોહિત શેટ્ટીને યુટીવીએ સાઇન કર્યો ત્યારે રોહિતની રિલીઝ થયેલી ફિલ્મ ‘ગોલમાલ ૩’ મેં જોઈ હતી. ફિલ્મના બીજા જ દિવસે રોહિતે મને ‘અંગૂર’નું નરેશન આપ્યું. એ જ દિવસે રોહિતે મને એક બીજી વાર્તા પણ સંભળાવી જે એક લવ-સ્ટોરી હતી. આ વાર્તા રોહિતે આઠ વર્ષ પહેલાં લખી હતી. મને આ બીજી વાર્તા વધુ ગમી. આ વાર્તા એટલે ‘ચેન્નઈ એક્સપ્રેસ’. એક પ્રોડ્યુસર તરીકે મને લાગ્યું કે ‘અંગૂર’ એક નાની ફિલ્મ છે જ્યારે રોહિતે સંભળાવેલી ‘ચેન્નઈ એક્સપ્રેસ’ એનાથી અનેકગણી મોટી છે અને મને હંમેશાં મોટી ફિલ્મ કરવાનું ગમે છે.